Prima criptomonedă guvernamentală din lume a eșuat. Ce se întâmplă acum cu "El Petro".
Se împlinesc trei ani de la lansarea primei criptomonede guvernamentale. Criptomoneda a fost lansată de Guvernul Maduro în Venezuela și s-a numit "El Petro". Petro dolarul mai este în prezent listat pe un singur exchange.
Venezuela a fost prima țară care a lansat o criptomonedă guvernamentală. Se întâmpla pe 20 februarie 2018. Botezată "El Petro", moneda a fost creată pentru a evita sancţiunile financiare impuse de Statele Unite dar și pentru a atrage investiţii.Președintele țării, Nicolas Maduro, spera ca moneda să fie un succes, la fel ca Bitcoin. Dar,,El Petro" a fost un eșec. Însă, a reprezentat un punct de pornire pentru alte țări."Mai sunt discuții de criptomonede la nivel poate de Uniunea Europeană, China știu că voia să scoată un proiect de criptomonedă. Din punctul meu de vedere un proiect de criptomonedă națională ar trebui să fie un stable coin, adică să nu fluctueze deloc, sau aproape deloc", a spus Marius Mora, fondator LDV Crypto Exchange.